text: Вие сте тук:BGMedic»BGMedic Wiki»Аневризма
  Англ: Аneurysm
  Аневризма означава подуване на отслабена стена на кръвоносен съд.
  Аневризмите с времето могат да нараснат и да заприличат на балонче. Понякога аневризмата може да се спука и да предизвика вътрешен кръвоизлив. Това е спешно животозаплашващо състояние с лоша прогноза. Изисква се незабавна операция.
  За нещастие аневризмите нямат симптоми преди да се спукат. За щастие повечето аневризми не се пукат.
  Най-често проблемът се наблюдава при разклоненията на кръвоносните съдове, защото там стените им са по-слаби.
  В повечето случаи аневризми се развиват в мозъка и в големия кръвоносен съд (аортата), която излиза от сърцето и доставя кръв до тялото. Във втория случай аневризмата може да е под сърцето, т.е. в корема или над сърцето, т.е. в гърдите.
  Аневризмите могат да се дължат на високо кръвно налягане, атеросклероза, сифилис, травма, генетични причини. Рискът от мозъчна аневризма е увеличен при поликистозен овариален синдром.
  Симптомите на спукала се аневризма зависят от мястото:
  В мозъка: Силна и внезапна болка, неадекватност, вдървяване на врата, свръхчувствителност към светлина, размазано или двойно зрение, гадене и повръщане. Симптомите са много сериозни и интензивни. Необходима е спешна медицинска помощ
  В коремната аорта: Силна болка (понякога чувствана в гърба), гадене, повръщане, ускорен пулс. В случай на коремна аневризма прогнозата е много лоша – в Англия 8 от 10 човек не преживяват инцидента
  В гръдната аорта: Болка в гърдите, ръцете, челюстта или врата, задъхване, частично падане (затваряне) на клепача. Гръдната аневризма също няма добра прогноза
  Ако при преглед ни открият аневризма, трябва да откажем цигарите и да следваме препоръките на лекаря за контрол на кръвното налягане, хранене и физическа активност.